open-index/open-wikipedia-markdown huggingface dataset:
জ্যাক নরিয়েগা

**জ্যাক মলিনসন নরিয়েগা** (; জন্ম: ১৫ এপ্রিল, ১৯৩৬ - মৃত্যু: ৮ আগস্ট, ২০০৩) সেন্ট যোসেফ এলাকায় জন্মগ্রহণকারী ত্রিনিদাদীয় বংশোদ্ভূত ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৭০-এর দশকের সূচনালগ্নে অত্যন্ত সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ত্রিনিদাদ ও টোবাগো দলের প্রতিনিধিত্ব করেন। দলে তিনি মূলতঃ ডানহাতে অফ ব্রেক বোলিং করতেন। এছাড়াও, ডানহাতে নিচেরসারিতে ব্যাটিং করতেন **জ্যাক নরিয়েগা**।

## প্রথম-শ্রেণীর ক্রিকেট
১৯৬১-৬২ মৌসুম থেকে ১৯৭৪-৭৫ মৌসুম পর্যন্ত জ্যাক নরিয়েগা’র প্রথম-শ্রেণীর খেলোয়াড়ী জীবন চলমান ছিল।

ক্লাব ক্রিকেটে বিশ্বস্ত খেলোয়াড়ের ভূমিকার অবতীর্ণ হয়েছিলেন তিনি। ঐ মৌসুমে আঞ্চলিক পর্যায়ের শেল শীল্ড প্রতিযোগিতায় খেলার জন্যে ত্রিনিদাদ ও টোবাগো দলে আমন্ত্রিত হন। দুই খেলায় অংশ নিয়ে ১৭ উইকেট দখল করেন তিনি। ফলশ্রুতিতে, দল নির্বাচকমণ্ডলীর দৃষ্টি আকর্ষণে সক্ষম হয়েছিলেন।

## আন্তর্জাতিক ক্রিকেট
সমগ্র খেলোয়াড়ী জীবনে চারটিমাত্র টেস্টে অংশগ্রহণ করেছেন জ্যাক নরিয়েগা। সবগুলো টেস্টই ভারতের বিপক্ষে খেলেছিলেন তিনি। ১৮ ফেব্রুয়ারি, ১৯৭১ তারিখে কিংস্টনে সফরকারী ভারত দলের বিপক্ষে টেস্ট ক্রিকেটে অভিষেক ঘটে তার। ১৩ এপ্রিল, ১৯৭১ তারিখে পোর্ট অব স্পেনে একই দলের বিপক্ষে সর্বশেষ টেস্টে অংশ নেন তিনি।

১৯৭০-৭১ মৌসুমে ভারত দল ওয়েস্ট ইন্ডিজ গমন করে। সফরকারী দলের অফ-স্পিনার জ্যাক নোরিয়েগা পোর্ট অব স্পেনে অনুষ্ঠিত সিরিজের দ্বিতীয় টেস্টের প্রথম ইনিংসে ৯/৯৫ বোলিং পরিসংখ্যান গড়েছিলেন। অদ্যাবধি একমাত্র ওয়েস্ট ইন্ডিয়ান বোলার হিসেবে এক ইনিংসে নয় উইকেট লাভের বিষয়টি টিকে রয়েছে স্ব-মহিমায়। নিজ শহরের কুইন্স পার্ক ওভালে এ কীর্তিগাঁথা রচনা করেছিলেন তিনি। ৩৫ বছর বয়সে টেস্ট অভিষেক পর্ব সম্পন্ন হয় তার। জ্যামাইকায় প্রথম টেস্ট খেলেন। প্রাপ্ত ১৭টি টেস্ট উইকেটের জন্যে ২৯ গড়ে রান খরচ করেছিলেন। তন্মধ্যে, কুইন্স পার্কেই পান ১৫ উইকেট।

## ব্যক্তিগত জীবন
প্রফুল্ল চিত্তের অধিকারী ছিলেন। খুব কম সময়ই কুইন্স পার্কের বড় ধরনের খেলায় তার অনুপস্থিতি লক্ষ্য করা যায়। 
ক্রিকেট খেলা থেকে অবসর গ্রহণের পর কোচিংয়ের দিকে ধাবিত হন। ব্যক্তিগত জীবনে বিবাহিত ছিলেন। নয় সন্তানের জনক ছিলেন। পরিবারের ভরণপোষণে হিমশিম খেলেও কোন অভাব-অভিযোগ ছিল না।

৮ আগস্ট, ২০০৩ তারিখে ৬৭ বছর বয়সে ত্রিনিদাদের পোর্ট অব স্পেন এলাকায় জ্যাক নরিয়েগা’র দেহাবসান ঘটে।

## তথ্যসূত্র

## আরও দেখুন
* আর্থার বারেট
* ক্লেয়ারমন্ট দেপিয়াজা
* ওয়েস্ট ইন্ডিয়ান টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা

## বহিঃসংযোগ
* 
* 

বিষয়শ্রেণী:১৯৩৬-এ জন্ম
বিষয়শ্রেণী:২০০৩-এ মৃত্যু
বিষয়শ্রেণী:ইস্ট ত্রিনিদাদের ক্রিকেটার
বিষয়শ্রেণী:ওয়েস্ট ইন্ডিয়ান ক্রিকেটার
বিষয়শ্রেণী:ওয়েস্ট ইন্ডিজের টেস্ট ক্রিকেটার
বিষয়শ্রেণী:ত্রিনিদাদ ও টোবাগোর ক্রিকেটার
বিষয়শ্রেণী:নর্থ ত্রিনিদাদের ক্রিকেটার
মিল্লি গ্যাজেটে

***মিল্লি গেজেটে*** ("জাতীয় সংবাদপত্র") একটি রক্ষণশীল তুর্কি দৈনিক পত্রিকা। এটি ১৯৭৩ সালে প্রতিষ্ঠিত হয়েছিল এবং এটি ইসলামিক ন্যাশনাল স্যালভেশন পার্টির (*মিল্লি সেলামেট পার্টিসির* ) সাথে একত্রিত হয়েছিল।  এটি জার্মানিতে এর একটি জার্মান সংস্করণ প্রকাশ করে, যা মিলি গোরেস সংস্থার সাথে যুক্ত।

## তথ্যসূত্র

## বহিঃসংযোগ
* পত্রিকার ওয়েব সাইট

বিষয়শ্রেণী:তুরস্কের সংবাদপত্র
বিষয়শ্রেণী:তুরস্কের দৈনিক সংবাদপত্র
বিষয়শ্রেণী:তুর্কি ভাষার সংবাদপত্র
ব্যবহারযোগ্য ও স্বেচ্ছাধীন আয়

থাম্ব|ব্যাবহারযোগ্য ও স্ববিবেচনাধীন আয়
**ব্যবহারযোগ্য আয়** (Disposable income) বলতে মোট ব্যক্তিগত আয় থেকে ব্যক্তিগত আয়কর বাদ দিলে যে আয় অবশিষ্ট থাকে, তাকে বোঝায়। অন্য ভাষায়, কর প্রদানের পরে আয়ের যে অংশ পণ্য বা সেবা ভোগের জন্য বা সঞ্চয়ের জন্য ব্যবহৃত হয়, সেটিই হল ব্যবহারযোগ্য আয়। ভোগের প্রান্তিক প্রবণতা (marginal propensity to consume বা MPC) হল ব্যবহারযোগ্য আয়ের পরিবর্তন (হ্রাস বা বৃদ্ধি) ঘটলে সেই পরিবর্তনের  যে ভগ্নাংশ ভোগ করা হয়, সেটি। যেমন যদি ব্যবহারযোগ্য আয় ১০০ টাকা বৃদ্ধি পায় এবং ঐ ১০০ টাকার মধ্যে ৬৫ টাকা ভোগ করা হয়, তাহলে ভোগের প্রান্তিক প্রবণতা হল ৬৫%। অন্য ভাষায়, সঞ্চয়ের প্রান্তিক প্রবণতা (marginal propensity to save) হল ৩৫%। ওইসিডি-র উন্নততর জীবন সূচক নামক গবেষণা থেকে প্রাপ্ত তথ্য অনুযায়ী মার্কিন যুক্তরাষ্ট্রের গড় পরিবারের ব্যবহারযোগ্য আয় সমস্ত ওইসিডি-র সদস্যভুক্ত রাষ্ট্রগুলির মধ্যে সর্বোচ্চ, যা মাথাপিছু বাৎসরিক প্রায় ৪১ হাজার মার্কিন ডলার। তুলনায় ওইসিডি রাষ্ট্রগুলির মাথাপিছু বাৎসরিক গড় ব্যবহারযোগ্য আয় ২৯ হাজার মার্কিন ডলার।

::ব্যবহারযোগ্য আয় = স্থূল বা মোট আয় – কর

**স্বেচ্ছাধীন আয়** (Discretionary income) বলতে মোট ব্যক্তিগত আয় থেকে ব্যক্তিগত আয়কর ও ন্যূনতম জীবনধারণের জন্য বা একটি নির্দিষ্ট জীবনযাত্রার মান ধরে রাখার জন্য প্রয়োজনীয় ব্যয় (যেমন খাদ্য, বস্ত্র, বাসা ভাড়া, বন্ধক ঋণ পরিশোধ, ঔষধ, পরিবহন, বীমা, সন্তানের দেখাশোনা, ইত্যাদি) বাদ দিলে আয়ের যে অংশ বাকি থাকে, সেই আয়কে বোঝায়।

::স্বেচ্ছাধীন আয় = স্থূল বা মোট আয় – কর – সমস্ত পরিশোধ্য ব্যয় = ব্যবহারযোগ্য আয় – সমস্ত পরিশোধ্য ব্যয়

উপরের সংজ্ঞাগুলি সত্ত্বেও অনেক সময় ভুল করে স্বেচ্ছাধীন আয়কে ব্যবহারযোগ্য আয়  হিসেবে ডাকা হতে পারে। কর ও বিল পরিশোধ করার পরে অবশিষ্ট অর্থকে অনেকে ভুল করে ব্যবহারযোগ্য আয় হিসেবে ডেকে থাকে।

## তথ্যসূত্র

## বহিঃসংযোগ
* A simple discretionary income calculator—even though this says it's measuring "disposable income," using the economist's language, it's discretionary income.
* Eurostat, News Release No. 60/2010, Household Savings and Disposable Income, 30 April 2010
* Eurostat, Statistics Explained, Glossary article: National Disposable Income
* OECD Disposable income statistics 
* Google – public data: GDP and Personal Income of the U.S. (annual): Disposal Personal Income
* Google – public data: GDP and Personal Income of the U.S. (annual): Disposal Personal Income per capita

বিষয়শ্রেণী:ব্যক্তিগত কর
বিষয়শ্রেণী:গৃহস্থালি আয়
বিষয়শ্রেণী:পারিবারিক অর্থশাস্ত্র
ইভরেনসেল

***ইভরেনসেল*** (ইংরেজি:Universal) একটি তুর্কি দৈনিক পত্রিকা। 

## ইতিহাস এবং প্রোফাইল
ইভরেনসেল ১৯৯৫ সালের ৭ জুন প্রতিষ্ঠিত হয়েছিল। কাগজটি অন্যান্য তুর্কি সংবাদপত্রের চেয়ে আলাদা যেহেতু এটি শ্রমিক ইউনিয়নকে ঘিরে বিভিন্ন বিষয়ে গভীর গবেষণা চালিয়েছে।  ২০১৭ সালে সংবাদপত্রটির একটি ইংরেজি সংস্করণ শুরু হয়েছিল।

## ঘটনা
১৯৯৬ সালে ২৭ বছর বয়সী এই পত্রিকার সাংবাদিক মেটিন গোকতেপে পুলিশ হেফাজতে মৃত্যুবরণ করেছিল এবং এতে জনসাধারণের বিক্ষোভ ও হৈ চৈ হয়েছিল। তাকে আটক এবং হত্যার দিন এই প্রতিবেদক কর্মরত ছিলেন।

## তথ্যসূত্র

বিষয়শ্রেণী:তুরস্কের সংবাদপত্র
বিষয়শ্রেণী:তুরস্কের দৈনিক সংবাদপত্র
বিষয়শ্রেণী:তুর্কি ভাষার সংবাদপত্র
দ্য চায়না পোস্ট

**দ্য চায়না পোস্ট** ( 英文中國郵報 ),তাইওয়ানে প্রকাশিত তিনটি ইংরেজি- ভাষার সংবাদপত্রের মধ্যে একটি। অপর দুইটি *তাইপে টাইমস* এবং *তাইওয়ান নিউজ,* যার প্রকাশনা ২০১০ সালে বন্ধ হয়েছিল। ১৯৫২ সালে মিঃ এবং মিসেস ওয়াই, পি হুয়াং পত্রিকাটি প্রতিষ্ঠা করেছিলেন। প্রকাশনা অনুসারে, এর প্রচলন দৈনিক ৪০০,০০০ অনুলিপির বেশি পৌঁছেছিল।  চীন পোস্ট এশিয়া নিউজ নেটওয়ার্কের সদস্য ছিল। এপ্রিল ২০১৭ এ, *চায়না পোস্ট* ঘোষণা করেছে যে, তারা মুদ্রণ সংস্করণ বন্ধ করবে, যদিও ওয়েবসাইট এবং মোবাইল অ্যাপ্লিকেশন সক্রিয় থাকবে। অক্টোবর ২০১৭ সালে, চায়না পোস্ট ওয়েবসাইটটি বন্ধ করে দেয় এবং নাওনিউজ ওয়েবসাইটের সাথে একীভূত হয়। এটি এখনও মাঝে মধ্যে চীনা ভাষার নিবন্ধগুলিকে ইংরেজিতে অনুবাদ করে

## ''দ্য সানডে পোস্ট''
*দ্য সানডে পোস্ট*  ছিল *চায়না পোস্টের* রবিবারের সংস্করণ, যেখানে কমিকস এবং দু' পৃষ্ঠার দ্বিভাষিক পরিপূরক সহ শিক্ষার্থীদের জন্য উন্নত ইএসএল ছিল। *সানডে পোস্ট*  তাইওয়ানের একমাত্র দ্বিভাষিক সাপ্তাহিক প্রকাশনা ছিল যা সপ্তাহের বিশ্লেষণী সংবাদ পরিবেশন করত।

## তথ্যসূত্র

## বহিঃসংযোগ
* ''দ্য চায়না পোস্ট''  
* এশিয়া নিউজ নেটওয়ার্ক

বিষয়শ্রেণী:তাইওয়ানের সংবাদপত্র
বিষয়শ্রেণী:চীনা ভাষার লেখা থাকা নিবন্ধ
জিল্লুর রহমান (দ্ব্যর্থতা নিরসন)

**জিল্লুর রহমান** নামটি নিচের ব্যক্তিবর্গকে নির্দেশ করতে পারে:

* জিল্লুর রহমান – বাংলাদেশের সাবেক রাষ্ট্রপতি ও বাংলাদেশ আওয়ামী লীগের রাজনীতিবিদ।
* জিল্লুর রহমান (চলচ্চিত্র পরিচালক) – বাংলাদেশের চলচ্চিত্র পরিচালক, প্রযোজক এবং অভিনেতা।
* জিল্লুর রহমান (কুষ্টিয়ার রাজনীতিবিদ)  – বাংলাদেশের রাজনীতিবিদ ও কুষ্টিয়া-২ আসনের সাবেক সংসদ সদস্য।
* মোহাম্মদ জিল্লুর রহমান (রাজনীতিবিদ ও শিল্পপতি) – মৌলভীবাজার-৩ আসনের সাবেক সংসদ সদস্য।

## আরও দেখুন

* জিল্লুর রহমান সিদ্দিকী – বাংলাদেশী শিক্ষাবিদ, কবি, প্রাবন্ধিক, অনুবাদক ও সম্পাদক।
* জিল্লুর রহমান চম্পক – বাংলাদেশী দাবা আন্তর্জাতিক মাস্টার।
* হোসেন জিল্লুর রহমান – বাংলাদেশের শিক্ষাবিদ, অর্থনীতিবিদ ও বেসরকারি সেবা দানকারী প্রতিষ্ঠান ব্র্যাকের চেয়ারম্যান।
জিল্লুর রহমান (কুষ্টিয়ার রাজনীতিবিদ)

**জিল্লুর রহমান** বাংলাদেশের কুষ্টিয়া জেলার রাজনীতিবিদ ও কুষ্টিয়া-২ আসনের সাবেক সংসদ সদস্য।

## প্রাথমিক জীবন
জিল্লুর রহমান কুষ্টিয়া জেলায় জন্মগ্রহণ করেন।

## রাজনৈতিক জীবন
জিল্লুর ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে কুষ্টিয়া-২ আসন থেকে সংসদ সদস্য নির্বাচিত হন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:কুষ্টিয়া জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:দ্বিতীয় জাতীয় সংসদ সদস্য
গোলাম কিবরিয়া

**গোলাম কিবরিয়া** ছিলেন বাংলাদেশের চতুর্থ মহা হিসাব নিরীক্ষাক ও নিয়ন্ত্রক এবং বাংলাদেশের অর্থ সচিব। তিনি মঙ্গোলিয়া এবং উজবেকিস্তানে আন্তর্জাতিক মুদ্রা তহবিলের জন্য কাজ করেছেন।

## প্রারম্ভিক জীবন
কিবরিয়া ১৯৩২ সালের ১ জানুয়ারি জন্মগ্রহণ করেন। তিনি ১৯৫৫ সালে ঢাকা বিশ্ববিদ্যালয়ে বিজ্ঞানে স্নাতক করেন।

## কর্মজীবন
১৯৫৬ সালে, কিবরিয়া পাকিস্তান অডিট অ্যান্ড অ্যাকাউন্টস সার্ভিসে যোগ দেন।

কিবরিয়া অর্থ মন্ত্রণালয়ের উপসচিব ও তৎকালীন অতিরিক্ত সচিব ছিলেন।  তিনি মস্কোতে রাশিয়ার বাংলাদেশ দূতাবাসে কাউন্সেলর ছিলেন।

কিবরিয়া ১৯৮০ সালে অর্থ মন্ত্রণালয়ের সচিব নিযুক্ত হন তিনি বিশ্বব্যাংকের বিকল্প নির্বাহী পরিচালক ছিলেন। তিনি ১৯৮৭ সালে বিশ্বব্যাংক থেকে ফিরে আসেন এবং অর্থ মন্ত্রণালয়ের সচিব নিযুক্ত হন। তিনি ১৯৮৮ সালে অবসর গ্রহণ করেন। ১৯৮৮ সালের ৩০ মার্চ তিনি বাংলাদেশের কম্পট্রোলার অ্যান্ড অডিটর জেনারেল নিযুক্ত হন।

৩১ ডিসেম্বর ১৯৯১, কিবরিয়া বাংলাদেশের কম্পট্রোলার এবং অডিটর জেনারেল হিসেবে অবসর গ্রহণ করেন। তিনি আন্তর্জাতিক মুদ্রা তহবিলে যোগদান করেন এবং মঙ্গোলিয়ার অর্থ মন্ত্রণালয়ের মঙ্গোলিয়া বাজেট পরামর্শে নিযুক্ত ছিলেন। এরপর তিনি উজবেকিস্তান সরকারের অর্থ মন্ত্রণালয়ে কাজ করেন। ১৯৯৬ সালে, তিনি সরকারি অডিট জার্নালের জন্য একটি নিবন্ধ লিখেছিলেন।

## ব্যক্তিগত জীবন
কিবরিয়া নাদেরা বেগমকে বিয়ে করেছিলেন। তাদের তিনটি সন্তান ছিল।

## মৃত্যু
কিবরিয়া ১০ আগস্ট ২০১১ সালে মারা যান।

## তথ্যসূত্র

বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী সরকারি চাকরিজীবী
বিষয়শ্রেণী:২০১১-এ মৃত্যু
বিষয়শ্রেণী:১৯৩২-এ জন্ম
তাইপে টাইমস

***তাইপে টাইমস,*** হ'ল তাইওয়ানের একমাত্র দৈনিক ইংরেজি ভাষার মুদ্রিত সংবাদপত্র এবং এটি এখানকার তৃতীয় প্রতিষ্ঠিত সংবাদপত্র।  অনলাইন প্রতিযোগীদের মধ্যে রয়েছে রাষ্ট্রায়ত্ত *[[ফোকাস তাইওয়ান]]* এবং *[[তাইওয়ান নিউজ]]* ; *[[চীন পোস্ট|চায়না পোস্ট]]*  এর আগের প্রতিযোগী ছিল কিন্তু আজ সচল নয়। তাইপে টাইমস ১৯৯৯ সালের ১৫ ই জুন লিবার্টি টাইমস গ্রুপ কর্তৃক প্রতিষ্ঠিত, যারা একটি চীনা ভাষার সংবাদপত্র, *[[লিবার্টি টাইমস]]* পত্রিকা প্রকাশ করে, যেটি তাইওয়ানের বৃহত্তম প্রচারিত সংবাদপত্র। 

১৫ মে ২০১৭, দ্য চায়না পোস্ট সর্বশেষ ইংরেজি ভাষার প্রতিদ্বন্দ্বী ছিল এবং *তাইপে টাইমস* বেশিরভাগ বিক্রয় পয়েন্ট, হোটেল এবং লাইব্রেরিগুলিকে ইংরেজি ভাষার বিকল্প হিসাবে দেওয়া হয়।

*[[দ্য গার্ডিয়ান]]* সহ আরও কয়েকটি সংবাদপত্রের পাশাপাশি এটি জর্জ সোরোস দ্বারা প্রতিষ্ঠিত প্রকল্প সিন্ডিকেটে অংশ নেয়। 

## আরো দেখুন
* তাইওয়ানের গণমাধ্যম

## তথ্যসূত্র

## বহিঃসংযোগ
* 

বিষয়শ্রেণী:তাইওয়ানের সংবাদপত্র
বিষয়শ্রেণী:১৯৯৯-এ প্রতিষ্ঠিত প্রকাশনা
বিষয়শ্রেণী:চীনা ভাষার লেখা থাকা নিবন্ধ
গোলাম কিবরিয়া (কুষ্টিয়ার রাজনীতিবিদ)

**গোলাম কিবরিয়া** (মৃত্যু: ২৫ ডিসেম্বর ১৯৭৪) বাংলাদেশের কুষ্টিয়া জেলার রাজনীতিবিদ ও মুক্তিযুদ্ধের সংগঠক ছিলেন। তিনি তৎকালীন পূর্বপাকিস্তান প্রাদেশিক পরিষদের সদস্য ও কুষ্টিয়া-৪ আসনের সংসদ সদস্য ছিলেন। কুমারখালীতে ওনার নামানুসারে একটি সেতু রয়েছে (শহীদ গোলাম কিবরিয়া সেতু)।

## প্রাথমিক জীবন
গোলাম কিবরিয়া কুষ্টিয়ার কুমারখালীর বাটিকামারা গ্রামে জন্মগ্রহণ করেন।

## রাজনৈতিক জীবন
গোলাম কিবরিয়া পাবনার এডওয়ার্ড কলেজের ছাত্রাবস্থায় রাজনীতিতে জড়িত হন। তিনি তৎকালীন পূর্বপাকিস্তান প্রাদেশিক পরিষদের সদস্য ও কুষ্টিয়ার মুক্তিযুদ্ধের সংগঠক ছিলেন। বাংলাদেশ সংবিধানের একজন সিগনেটরি মেম্বার ছিলেন তিনি।

১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে কুষ্টিয়া-৪ আসন থেকে সংসদ সদস্য নির্বাচিত হন।

## মৃত্যু
গোলাম কিবরিয়া ২৫ ডিসেম্বর ১৯৭৪ সালে কুষ্টিয়া জেলার কুমারখালী বড় জামে মসজিদ ঈদগাহ মাঠে ঈদের নামাজরত অবস্থায় আততায়ীর গুলিতে নিহত হন।

## তথ্যসূত্র

বিষয়শ্রেণী:১৯৭৪-এ মৃত্যু
বিষয়শ্রেণী:কুষ্টিয়া জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:প্রথম জাতীয় সংসদ সদস্য
বিষয়শ্রেণী:জন্মের বছর অনুপস্থিত
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:সরকারি এডওয়ার্ড কলেজ, পাবনার প্রাক্তন শিক্ষার্থী
বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
বিষয়শ্রেণী:কুমারখালীর ব্যক্তি
ক্যাফেটেরিয়া

**ক্যাফেটেরিয়া**, যা কখনও কখনও মার্কিন যুক্তরাষ্ট্রের বাইরের **ক্যান্টিন** নামেও পরিচিত, এটি এক ধরনের খাদ্য পরিষেবা প্রদানকারী স্থাপনা যেখানে পরিষেবার অন্তর্ভুক্ত কোন ব্যক্তি রেস্তোরাঁর সুবিধা পায়। কোনও প্রতিষ্ঠানের মধ্যে যেমন কোনও বড় অফিসের বিল্ডিংয়ে বা বিদ্যালয়ের মধ্যে ছাত্র ও কর্মীদের জন্য ক্যাফেটেরিয়া প্রতিষ্ঠা করা হয়। একটি স্কুলে ক্যাফেটেরিয়াকে ডাইনিং হল বা মধ্যাহ্নভোজনালয় (আমেরিকান ইংরেজিতে ক্যান্টিন) হিসাবেও উল্লেখ করা হয়। ক্যাফেরিয়াস কফিহাউসগুলির থেকে পৃথক, যদিও ইংরেজি শব্দটি লাতিন আমেরিকান স্প্যানিশ থেকে এসেছে, যেখানে ক্যাফেটেরিয়া দিয়ে কফিহাউসও বোঝানো হয়ে থাকে।

## তথ্যসূত্র

## বহিঃসংযোগ

বিষয়শ্রেণী:রেস্তোরাঁ
বিষয়শ্রেণী:কক্ষ
বিষয়শ্রেণী:ধরন অনুযায়ী রেস্তোরাঁ
শহীদুল্লাহ খান

**শহীদুল্লাহ খান** একজন বাংলাদেশী প্রকৌশলী ও রাজনীতিবিদ। তিনি কুষ্টিয়া-৪ আসনের সাবেক সংসদ সদস্য।

## প্রাথমিক জীবন
শহীদুল্লাহ খান কুষ্টিয়া জেলার খোকসা উপজেলার খোর্দ্দসাধুয়া গ্রামে জন্মগ্রহণ করেন। তিনি খোকসার সম্ভ্রান্ত প্রামাণিক বংশের বংশধর। তার পিতা বসির প্রামাণিক খ্যাতনামা চিকিৎসক ছিলেন। পারিবারিকভাবে তারা সকলেই সুশিক্ষিত এবং বিভিন্ন গুরুত্বপূর্ণ পদে অধিষ্ঠিত ছিলেন। তিনি ইঞ্জিনিয়ার শহীদুল্লাহ নামেই খোকসা উপজেলায় সুপরিচিত ছিলেন।

শহিদুল্লাহ খান তৎকালীন ইস্ট পাকিস্তান ইউনিভার্সিটি অব ইঞ্জিনিয়ারিং অ্যান্ড টেকনোলজি (EPUET) থেকে **তড়িৎ** ও বৈদ্যুতিন প্রকৌশল বিষয়ে ডিগ্রি লাভ করেন। পরবর্তীতে তিনি সিভিল সার্ভিস অব পাকিস্তানের টেকনিকাল শাখায় যুক্ত হন এবং টি এন্ড টি তে প্রকৌশলী হিসাবে যোগদান করেন। তিনি টি এন্ড টি বোর্ডের সদস্য হিসাবে অবসরে যান এবং পরবর্তীতে রাজনীতিতে যোগদান করেন।

## রাজনৈতিক জীবন
শহীদুল্লাহ খান ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে কুষ্টিয়া-৪ আসন থেকে সংসদ সদস্য নির্বাচিত হন।

## তথ্যসূত্র

বিষয়শ্রেণী:সম্ভাব্য জীবিত ব্যক্তি
বিষয়শ্রেণী:কুষ্টিয়া জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:জীবিত ব্যক্তি
বিষয়শ্রেণী:খোকসা উপজেলার ব্যক্তি
বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী প্রকৌশলী
আবুল হোসেন তরুণ

**আবুল হোসেন তরুন** (মৃত্যু: ৯ মার্চ ১৯৯৭) বাংলাদেশের কুষ্টিয়া জেলার রাজনীতিবিদ ও কুষ্টিয়া-৪ আসনের সাবেক সংসদ সদস্য।

## প্রাথমিক জীবন
আবুল হোসেন তরুন কুষ্টিয়া জেলায় জন্মগ্রহণ করেন। তার স্ত্রী সুলতানা তরুণও কুষ্টিয়া-৪ আসনে সংসদ সদস্য ছিলেন। তার পিতা গোলাম কিবরিয়ামুক্তিযুদ্ধের সংগঠক ও কুষ্টিয়া-৪ আসনের সাংসদ ছিলেন।

## রাজনৈতিক জীবন
আবুল হোসেন তরুণের পিতা গোলাম কিবরিয়া ২৫ ডিসেম্বর ১৯৭৪ সালে মৃত্যুবরণ করলে উপনির্বাচনে তিনি ১৯৭৫ এবং ১৯৮৬ সালের তৃতীয় জাতীয় সংসদ নির্বাচনে সম্মিলিত বিরোধী দলের হয়ে বাংলাদেশ আওয়ামী লীগের প্রার্থী হিসেবে কুষ্টিয়া-৪ আসন থেকে সংসদ সদস্য নির্বাচিত হন। ১৯৮৯ সালে তিনি কুমারখালী উপজেলা পরিষদের চেয়ারম্যান নির্বাচিত হয়েছিলেন। ১৯৯১ সালের পঞ্চম ও ১২ জুন ১৯৯৬ সালের সপ্তম জাতীয় নির্বাচনে তিনি বাংলাদেশ আওয়ামী লীগের প্রার্থী হিসেবে কুষ্টিয়া-৪ আসন থেকে পরাজিত হয়েছিলেন।

## মৃত্যু
৯ মার্চ ১৯৯৭ মৃত্যুবরণ করেন।

## তথ্যসূত্র

বিষয়শ্রেণী:১৯৯৭-এ মৃত্যু
বিষয়শ্রেণী:কুষ্টিয়া জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:জন্মের বছর অনুপস্থিত
বিষয়শ্রেণী:কুমারখালীর ব্যক্তি
বিষয়শ্রেণী:উপজেলা পরিষদের চেয়ারম্যান
সীতারাম ইয়েচুরি

**সীতারাম ইয়েচুরি** (জন্ম: ১২ আগস্ট ১৯৫২ - ১২ সেপ্টেম্বর ২০২৪)ছিলেন একজন ভারতীয় রাজনীতিবিদ ও ভারতের কমিউনিস্ট পার্টির নেতা।  ২০১৫ সালের ১৯ এপ্রিল এর সাধারণ সম্পাদক নির্বাচিত হন। তিনি ভারতের কমিউনিস্ট পার্টির পলিটব্যুরোর সদস্য এবং এর সংসদীয় দলের নেতা ছিলেন।

## প্রারম্ভিক জীবন
সীতারাম ইয়েচুরি ১৯৫২ সালের ১২ আগস্ট মাদ্রাজে (চেন্নাই) জন্মগ্রহণ করেন। তার পিতা সর্বেস্বরা সোম্যজুলা ইয়েচুরি ছিলেন অন্ধ্রপ্রদেশ স্টেট রোড ট্রান্সপোর্ট কর্পোরেশনের প্রকৌশলী। তার মা কল্পকাম ইয়েচুরি ছিলেন সরকারি কর্মকর্তা। তিনি হায়দ্রাবাদে বেড়ে ওঠেন এবং অল সেন্টস হাই স্কুল,হায়দ্রাবাদ স্কুলে দশম স্থান পর্যন্ত  পড়াশোনা করেন।

## রাজনৈতিক পেশা
১৯৭৪ সালে ইয়েচুরি ভারতের ছাত্র ফেডারেশনে (এসএফআই) যোগদান করেন। এক বছর পর, তিনি ভারতের কমিউনিস্ট পার্টিতে যোগদান করেন। )

১৯৭৫ সালে জরুরি অবস্থা চলাকালে জেএনইউর ছাত্র থাকাকালীন ইয়েচুরি গ্রেফতার হন। তার গ্রেফতারের আগে, তিনি কিছু সময়ের জন্য আন্ডারগ্রাউন্ডে ছিলেন এবং জরুরি অবস্থা প্রতিরোধের আয়োজন করেছিলেন।

## তথ্যসূত্র

বিষয়শ্রেণী:ভারতীয় রাজনীতিবিদ
বিষয়শ্রেণী:তেলুগু ব্যক্তি
বিষয়শ্রেণী:জওহরলাল নেহরু বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতীয় রাজনৈতিক লেখক
বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতের কমিউনিস্ট পার্টি (মার্ক্সবাদী) এর সাধারণ সম্পাদক
বিষয়শ্রেণী:সেন্ট স্টিফেনস কলেজ, দিল্লির প্রাক্তন শিক্ষার্থী
বিষয়শ্রেণী:ভারতের কমিউনিস্ট পার্টি (মার্ক্সবাদী) এর রাজনীতিবিদ
বিষয়শ্রেণী:ভারতীয় মার্ক্সবাদী লেখক
বিষয়শ্রেণী:চেন্নাইয়ের রাজনীতিবিদ
বিষয়শ্রেণী:পশ্চিমবঙ্গের রাজ্যসভা সদস্য
বিষয়শ্রেণী:ভারতীয় পুরুষ সাংবাদিক
বিষয়শ্রেণী:২০শ শতাব্দীর ভারতীয় অ-কল্পকাহিনী লেখক
বিষয়শ্রেণী:২১শ শতাব্দীর ভারতীয় অ-কল্পকাহিনী লেখক
বিষয়শ্রেণী:বিরুদ্ধ-মার্কিনবাদ
বিষয়শ্রেণী:অন্ধ্রপ্রদেশের ভারতের কমিউনিস্ট পার্টি (মার্ক্সবাদী) এর রাজনীতিবিদ
বিষয়শ্রেণী:১৯৫২-এ জন্ম
বিষয়শ্রেণী:২০২৪-এ মৃত্যু
নূর আলম জিকু

**নূর আলম জিকু** (২৬ অক্টোবর ১৯৩৮–২১ ফেব্রুয়ারি ২০১০) বাংলাদেশের কুষ্টিয়া জেলার রাজনীতিবিদ ও কুষ্টিয়া-৪ আসনের সাবেক সংসদ সদস্য।

## জন্ম ও প্রাথমিক জীবন
নূর আলম জিকু ২৬ অক্টোবর ১৯৩৮ সালে তৎকালীন ব্রিটিশ ভারতের বেঙ্গল প্রেসিডেন্সির বর্তমান পূর্ব বর্ধমান জেলার গলশী ব্লকের হরিপুর গ্রামে জন্মগ্রহণ করেন। ৫ বছর বয়সে তিনি গলশী হাইস্কুলে শিক্ষা জীবন শুরু করনে।

৭ জুলাই ১৯৫০ সালে তিনি বোনের সাথে তৎকালীন র্পূব পাকিস্তানের কুষ্টিয়ায় স্থায়ী হন। এর পর কুষ্টিয়ার সিরাজুল হক মুসলিম হাই স্কুলে ভর্তি হয়ে ১৯৫৪ সালে মেট্রিক পাশ করে কুষ্টিয়া সরকারি কলেজে ভর্তি হন। ১৯৫৮ সালে এইচএসসি পরীক্ষায় উর্ত্তীণ হয়ে তিনি রাজশাহী বিশ্ববিদ্যালয়ে র্ভতি হন। ১৯৬২ সালে ঢাকা বিশ্ববিদ্যালয়ে এলএলবিতে ভর্তি হন।

১ আগস্ট ১৯৬৬ সালে  ঢাকার নবাব পরিবারের তাহমিনা রোকসানা আলমকে বিয়ে করেন।

## রাজনৈতিক জীবন
নূর আলম জিকু নবম শ্রণেীর ছাত্র থাকাকালীন ভাষান্দোলনে সক্রয়িভাবে অংশগ্রহণ করে ২৩ ফব্রেুয়ারী ১৯৫২ সালে গ্রফেতার হয়ে ৯ জুন ১৯৫২ সালে মুক্ত পান। কুষ্টিয়া কলেজে ছাত্র সংসদের ভিপি নির্বাচিত ছিলেন তিনি। ১৯৫৯ - ১৯৬২ মেয়াদে পূর্ব পাকিস্তান ছাত্রলীগের কেন্দ্রীয় কমিটির সিনিয়র সহ সভাপতি ছিলেন। ১৯৬২ সালে হামিদুর রহমান শিক্ষা কমিশনের বিরুদ্ধে আন্দোলন করে আবার কারাবরণ করেন।

১৯৬২ সালে পাকিস্তানের রাষ্ট্রপতি নির্বাচনে মুহাম্মদ আলী জিন্নাহর বোন ফাতেমা জিন্নাহর পক্ষ নিয়ে খুলনা অঞ্চলে প্রধান সমন্বয়ক হিসেবে দায়িত্ব পালন করেন। ১৯৬২ স্বাধীন বাংলা নিউক্লিয়াসে যোগদান করেন।

১৯৬৬ সালের ছয়দফা আন্দোলন, ১৯৬৯ সালের গণঅভ্যুত্থান এবং ১৯৭০ সালের পাকিস্তানের জাতীয় নির্বাচনে সক্রিয় অংশগ্রহণ করেন। ১৯৭১ সালে বাংলাদেশ লিবারেশন র্ফোসের (বিএলএফ) দক্ষিণ-পশ্চিম রণাঙ্গনের উপঅধিনায়ক হিসেবে মুক্তিযুদ্ধে অবদান রাখেন। বাংলাদেশ স্বাধীনের পর তিনি জাতীয় সমাজতান্ত্রিক দল (জাসদ) গঠনে গুরুত্বপূর্ণ ভূমিকা রাখেন। তিনি ১৯৭৩ সালে জাসদের সাংগঠনিক সম্পাদক ও ১৯৮৭ সালে সভাপতি নির্বাচিত হন। ১৯৮৮ সালের তৃতীয় জাতীয় সংসদ নির্বাচনে তিনি জাতীয় সমাজতান্ত্রিক দলের প্রার্থী হিসেবে কুষ্টিয়া-৪ আসন থেকে সংসদ সদস্য নির্বাচিত হয়ে জাতীয় সংসদে বিরোধীদলীয় চিফ হুইপের দায়িত্ব পালন করেন। ১৯৯১ সালের পঞ্চম জাতীয় নির্বাচনে তিনি জাতীয় সমাজতান্ত্রিক দলের প্রার্থী হিসেবে  কুষ্টিয়া-৪ আসন থেকে পরাজিত হয়েছিলেন। সর্বশেষ ২০০২ সাল থেকে ২০০৯ পর্যন্ত জাতীয় সমাজতান্ত্রিক দল (রব) এর সভাপতি ছিলেন।

## মৃত্যু
নূর আলম জিকু ২১ ফেব্রুয়ারি ২০১০ সালে মৃত্যুবরণ করেন।

## তথ্যসূত্র

বিষয়শ্রেণী:১৯৩৮-এ জন্ম
বিষয়শ্রেণী:২০১০-এ মৃত্যু
বিষয়শ্রেণী:কুষ্টিয়ার রাজনীতিবিদ
বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জাতীয় সমাজতান্ত্রিক দলের রাজনীতিবিদ
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:চতুর্থ জাতীয় সংসদ সদস্য
বিষয়শ্রেণী:সিরাজুল হক মুসলিম মাধ্যমিক বিদ্যালয়ের প্রাক্তন শিক্ষার্থী
বিষয়শ্রেণী:কুষ্টিয়া সরকারি কলেজের প্রাক্তন শিক্ষার্থী
বিষয়শ্রেণী:পূর্ব বর্ধমান জেলার ব্যক্তি
বিষয়শ্রেণী:ঢাকার নবাব পরিবারের সদস্য
ওয়াডিংটন এমওয়েঙ্গা

**ওয়াডিংটন এমওয়েঙ্গা** (; জন্ম: ২০ জুন, ১৯৮৪) হারারে এলাকায় জন্মগ্রহণকারী জিম্বাবুয়ীয় কোচ ও সাবেক আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন তিনি। ২০০০-এর দশকের শুরুরদিকে সংক্ষিপ্ত সময়ের জন্যে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর জিম্বাবুয়ীয় ক্রিকেটে ম্যাশোনাল্যান্ড ও ম্যাশোনাল্যান্ড এ-দলের প্রতিনিধিত্ব করেন। দলে তিনি মূলতঃ ডানহাতি মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন ‘ওয়াড্ডি’ ডাকনামে পরিচিত ওয়াডিংটন এমওয়েঙ্গা।

## শৈশবকাল
প্রতিশ্রুতিশীল ডানহাতি পেস বোলার হিসেবে কিশোর বয়সে নিজেকে পরিচিতি করে তুলেছিলেন ওয়াডিংটন এমওয়েঙ্গা। কিন্তু, পরবর্তীতে এ ধারা অব্যাহত রাখতে পারেননি তিনি। তার পিতা হারারেভিত্তিক সেন্ট জোন্স কলেজের মাঠ কর্মকর্তার দায়িত্বে ছিলেন। এ সময়ে তার জ্যেষ্ঠ ভ্রাতা অ্যালানসহ তিনি অ্যান্ডি ফ্লাওয়ার ও গ্রান্ট ফ্লাওয়ারের পিতা বিল ফ্লাওয়ারের কাছ থেকে প্রশিক্ষণ গ্রহণ করেন। তাদের প্রতিভা বিকাশে তিনি উভয়কেই ভাইনোনা হাই স্কুল ও পরবর্তীকালে সেন্ট জোন্সে ক্রিকেট বৃত্তির ব্যবস্থায় সহযোগিতার হাত প্রসারিত করেন।

বয়সভিত্তিক দলে জিম্বাবুয়ের পক্ষে খেলেন ও ২০০২ সালের অনূর্ধ্ব-১৯ ক্রিকেট বিশ্বকাপে অংশ নেন। কেনিয়ার বিপক্ষে ৫/২১ বোলিং পরিসংখ্যান দাঁড় করান। ২০০৬ সালে ওরচেস্টারশায়ারের দ্বিতীয় একাদশে খেলেন।

## খেলোয়াড়ী জীবন
২০০১-০২ মৌসুম থেকে ২০০৫ সাল পর্যন্ত ওয়াডিংটন এমওয়েঙ্গা’র প্রথম-শ্রেণীর খেলোয়াড়ী জীবন চলমান ছিল। গ্রীষ্মকালে র‍্যাডক্লিফ-অন-ট্রেন্টের নটিংহ্যামশায়ার ক্রিকেট ক্লাবে খেলেন। এরপর, শীতকালে অস্ট্রেলিয়ায় চলে যান।

সমগ্র খেলোয়াড়ী জীবনে একটিমাত্র টেস্ট ও তিনটিমাত্র একদিনের আন্তর্জাতিকে অংশগ্রহণ করেছেন ওয়াডিংটন এমওয়েঙ্গা। ২০ সেপ্টেম্বর, ২০০৫ তারিখে হারারেতে সফরকারী ভারত দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। অন্যদিকে, ২৪ নভেম্বর, ২০০২ তারিখে বুলাওয়েতে সফরকারী পাকিস্তান দলের বিপক্ষে একদিনের আন্তর্জাতিকে অভিষেক ঘটে তার। ২৯ মে, ২০০৪ তারিখে হারারেতে সফরকারী অস্ট্রেলিয়া দলের বিপক্ষে সর্বশেষ ওডিআইয়ে অংশ নেন তিনি।

শক্তিধর পাকিস্তান দলের বিপক্ষে ওডিআইয়ে তেমন সুবিধে করতে পারেননি ও তিন বছর বাদে ২০০৫-০৬ মৌসুমে সিরিজের দ্বিতীয় টেস্টে ভারতের বিপক্ষে অভিষেক পর্ব সম্পন্ন হয় তার। তবে, অভিষেক টেস্টেও তাকে যথেষ্ট বেগ পেতে হয়। তিনি বলকে তেমন ঘুরাতে পারতেন না। তবে, বলে নিখুঁততা ও নিশানা বজায় রেখে বোলিং কর্মে অগ্রসর হতেন।

## তথ্যসূত্র

## আরও দেখুন
* নীল ফেরেইরা
* গ্লেন ব্রুক-জ্যাকসন
* এক টেস্টের বিস্ময়কারী
* জিম্বাবুয়ীয় টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা
* জিম্বাবুয়ীয় একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৮৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জিম্বাবুয়ীয় ক্রিকেটার
বিষয়শ্রেণী:জিম্বাবুয়ের টেস্ট ক্রিকেটার
বিষয়শ্রেণী:জিম্বাবুয়ের একদিনের আন্তর্জাতিক ক্রিকেটার
বিষয়শ্রেণী:জিম্বাবুয়ের ক্রিকেট কোচ
বিষয়শ্রেণী:ম্যাশোনাল্যান্ডের ক্রিকেটার
বিষয়শ্রেণী:মাসভিঙ্গোর ক্রিকেটার
বিষয়শ্রেণী:হারারে থেকে আগত ক্রিকেটার
ফিলিপ নেৎসার

**ফিলিপ নেৎসার** (; জন্ম: ২ অক্টোবর ১৯৮৫) হলেন একজন অস্ট্রীয় পেশাদার ফুটবল খেলোয়াড়। তিনি বর্তমানে অস্ট্রিয়ার পেশাদার ফুটবল লিগের শীর্ষ স্তর অস্ট্রীয় বুন্দেসলিগার ক্লাব রাইনডর্ফ আলটাখের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় অথবা রক্ষণাত্মক মধ্যমাঠের খেলোয়াড় হিসেবে খেলে থাকেন।

অস্ট্রীয় ফুটবল ক্লাব লোখাউয়ের যুব পর্যায়ের হয়ে খেলার মাধ্যমে নেৎসার ফুটবল জগতে প্রবেশ করেন; অতঃপর তিনি ভোরালবার্গের হয়ে খেলার মাধ্যমে ফুটবল খেলায় বিকশিত হয়েছেন। ২০০৩–০৪ মৌসুমে, লুস্টেনয়ের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন। লুস্টেনয়ে তিনি ১ মৌসুম অতিবাহিত করেছেন; যেখানে তিনি ২৪ ম্যাচ খেলেছেন। পরবর্তীতে তিনি অস্ট্রিয়া ভিয়েনার হয়ে খেলেছেন। ২০০৯–১০ মৌসুমে, তিনি বিনামূল্যে অস্ট্রিয়া ভিয়েনা হতে রাইনডর্ফ আলটাখে যোগদান করেছেন।

দলগতভাবে, ঘরোয়া ফুটবলে, নেৎসার এপর্যন্ত ৫টি শিরোপা জয়লাভ করেছেন, যার মধ্যে ১টি রাইনডর্ফ আলটাখের হয়ে এবং ৪টি অস্ট্রিয়া ভিয়েনার হয়ে জয়লাভ করেছেন।

## তথ্যসূত্র

## বহিঃসংযোগ
* 
* 

বিষয়শ্রেণী:জীবিত ব্যক্তি
বিষয়শ্রেণী:১৯৮৫-এ জন্ম
বিষয়শ্রেণী:অস্ট্রীয় ফুটবলার
বিষয়শ্রেণী:ফুটবল ক্লাব অস্ট্রিয়া ভিয়েনার খেলোয়াড়
বিষয়শ্রেণী:অস্ট্রিয়া ২. লিগার খেলোয়াড়
বিষয়শ্রেণী:অস্ট্রীয় ফুটবল বুন্দেসলিগার খেলোয়াড়
বিষয়শ্রেণী:অস্ট্রীয় পুরুষ ফুটবলার
বিষয়শ্রেণী:পুরুষ ফুটবল মধ্যমাঠের খেলোয়াড়
পল হ্যারিস (রোটারি)

থাম্ব|১৯৬৮ সালে ব্রাজিলের স্ট্যাম্পে পল পার্সি হ্যারিস

**পল পার্সি হ্যারিস** (এপ্রিল ১৯, ১৮৬৮ – জানুয়ারি ২৭, ১৯৪৭) ছিলেন শিকাগো, ইলিনয় এর একজন এটর্নি। ১৯০৫ সালে তিনি মানবতাবাদী সংগঠন রোটারি ইন্টারন্যাশনাল ক্লাবটি প্রতিষ্ঠা করেছিলেন।

## ব্যক্তিগত জীবন

## তথ্যসূত্র

বিষয়শ্রেণী:১৯৪৭-এ মৃত্যু
বিষয়শ্রেণী:আইওয়া বিশ্ববিদ্যালয়ের প্রাক্তন শিক্ষার্থী
বিষয়শ্রেণী:প্রিন্সটন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:রোটারী ইন্টারন্যাশনালের নেতা
বিষয়শ্রেণী:১৮৬৮-এ জন্ম
বিষয়শ্রেণী:ভার্মন্ট বিশ্ববিদ্যালয়ের প্রাক্তন শিক্ষার্থী
পোস্তা (সংবাদপত্র)

**পোস্তা**, তুরস্কের দ্বিতীয় সর্বোচ্চ প্রচলিত দৈনিক সংবাদপত্র। এটি ২৩ জানুয়ারি ১৯৯৫ সালে এর প্রকাশনা শুরু করে। ২০০৯ সালে এর দৈনিক প্রচলন ছিল প্রায় ৫১৬.০০০ অনুলিপি। সংবাদপত্রটি ইস্তাম্বুলে প্রকাশিত হয় দোয়ান হোল্ডিং কর্তৃক। যা হিরিয়েতের মত প্রধান তুর্কি সংবাদপত্র প্রকাশ করে থাকে। 

## সম্পাদকীয় লাইন
সংবাদপত্রের সম্পাদকীয় লাইনটি *[[ডেইলি নিউজ (নিউ ইয়র্ক)|নিউইয়র্ক ডেইলি নিউজ]]* বা *[[দৈনিক আয়না|ডেইলি মিররের]]* মতো ট্যাবলয়েড হিসাবে বর্ণনা করা হয়েছে, যা রাজনীতি এবং অর্থনীতির চেয়ে বিনোদন এবং গসিপের দিকে বেশি মনোযোগ দিয়ে বিস্তৃত শ্রোতাদের কাছে পৌঁছাতে চায়। 

## তথ্যসূত্র

## বহিঃসংযোগ
* প্রাতিষ্ঠানিক ওয়েবসাইট

বিষয়শ্রেণী:তুরস্কের সংবাদপত্র
বিষয়শ্রেণী:তুরস্কের দৈনিক সংবাদপত্র
বিষয়শ্রেণী:তুর্কি ভাষার সংবাদপত্র
গাল্ফ টুডে

***গাল্ফ টুডে,***  সংযুক্ত আরব আমিরাতের শারজার একটি ইংরেজি ভাষার দৈনিক পত্রিকা।  এটি সংযুক্ত আরব আমিরাতের চারটি ব্রডশিট পত্রিকার মধ্যে একটি।

সংবাদপত্রটি ১৯৯৬ সালের ১৫ এপ্রিল চালু করা হয়েছিল  দুই ভাই তারিয়াম ওমরান তারিয়াম এবং আবদুল্লাহ ওমরান তরিয়াম কর্তৃক। যারা দার আল খালিজ নামের প্রেস, মুদ্রণ ও প্রকাশনা সংস্থার মালিক।

দার আল খালিজ গ্রুপ আরবি দৈনিক ব্রডশিট পত্রিকা *[[আল খালিজ (সংবাদপত্র)|আল খালিজ]]* প্রকাশ করে। 

*গাল্ফ টুডে*  সপ্তাহান্তে যে রঙিন ম্যাগাজিন প্রকাশ করে তার নাম *প্যানোরমা* , যা প্রতিদিনের পত্রিকার সাথে বিনামূল্যে বিতরণ করা হয়। *প্যানোরামা* হলিউড থেকে বলিউড পর্যন্ত চলচ্চিত্র, ক্রীড়া, সাহিত্য, রাজনীতি এবং বিনোদন সমস্ত কভার করে। প্রধান সম্পাদক হলেন আয়েশা তরম।

## তথ্যসূত্র

বিষয়শ্রেণী:সংযুক্ত আরব আমিরাতের সংবাদপত্র
বিষয়শ্রেণী:১৯৯৬-এ প্রতিষ্ঠিত সংবাদপত্র
শ্রদ্ধা শ্রীনাথ

**শ্রদ্ধা শ্রীনাথ** একজন ভারতীয় চলচ্চিত্র অভিনেত্রী, যিনি মূলত কন্নড়, তামিল এবং তেলুগু চলচ্চিত্রে অভিনয় করে থাকেন। তিনি ২০১৬ সালের কন্নড় সাইকোলজিক্যাল থ্রিলার *ইউ টার্ন*-এ তার ভূমিকার জন্য প্রশংসা অর্জন করেছিলেন, যার জন্য তিনি শ্রেষ্ঠ অভিনেত্রী বিভাগে ফিল্মফেয়ার পুরস্কার জিতেছিলেন এবং *[[জার্সি (২০১৯ এর চলচ্চিত্র)|জার্সি]]*, *উরভি*, *[[বিক্রম বেদ]]*, *নেরকোন্ডা পারভাই* এবং *অপারেশন আলামেলাম্মা*-এর মতো চলচ্চিত্রে তিনি অভিনয় করেছিলেন। পরবর্তীতে তিনি শ্রেষ্ঠ অভিনেত্রী (সমালোচক) বিভাগে ফিল্মফেয়ার পুরস্কার - কন্নড় জিতেছিলেন। তিনি বর্ষসেরা নারী সন্ধান হিসাবে জি সিনে পুরস্কার তেলুগু ২০২০ অর্জন করেন।

## প্রারম্ভিক জীবন এবং শিক্ষা
শ্রদ্ধা জম্মু ও কাশ্মীরের উধমপুর শহরে কমান্ড হাসপাতালে জন্মগ্রহণ করেছিলেন। তার বাবা ছিলেন ভারতীয় সেনাবাহিনীর কুমুন রেজিমেন্টের একজন অফিসার এবং মা ছিলেন স্কুল শিক্ষিকা। তার পরিবার কর্ণাটকের অধিবাসী এবং তাদের মাতৃভাষা কন্নড়। তিনি পুরো ভারতবর্ষে বেড়ে ওঠেন এবং সুরতগড় (রাজস্থান), ভোপাল (মধ্য প্রদেশ), ধরচুলা (উত্তরাখণ্ড) বেলগাম (কর্ণাটক), শিলচর (আসাম) এবং সেকান্দারবাদ (তেলেঙ্গানা) শহরে বসবাস করেছিলেন। সেকান্দারবাদ আর্মি স্কুলে দ্বাদশ শ্রেণি থেকে স্নাতকের পরে তিনি আইন শিক্ষা পড়তে বেঙ্গালুরে চলে যান।

## চলচ্চিত্রের তালিকা

## পুরস্কার ও মনোনয়ন

## তথ্যসূত্র

## বহিঃসংযোগ

* 
* 
* 
* 

বিষয়শ্রেণী:১৯৯০-এ জন্ম
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:ফিল্মফেয়ার পুরস্কার দক্ষিণ বিজয়ী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:জম্মু ও কাশ্মীরের অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:বেঙ্গালুরুর অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:ভারতীয় মডেল
বিষয়শ্রেণী:তেলুগু জি সিনে পুরস্কার বিজয়ী
বিষয়শ্রেণী:২০শ শতাব্দীতে জন্ম
স্টার (তুরস্ক)

***স্টার*** (*স্টার গ্যাজেটেসি*) একটি তুর্কি উচ্চ প্রচারের পত্রিকা ছিল। এটি স্টার মিডিয়া গ্রুপ দ্বারা ১৯৯৯ সালে প্রতিষ্ঠিত হয়েছিল। ২০১৯ এর শেষে, সংবাদপত্রটি এর মুদ্রণ প্রকাশনার কাজটি বন্ধ করে দিয়ে ঘোষণা করে যে এটি অনলাইনে নিউজ কভারেজ চালিয়ে যাবে। 

২০০৪ সালে উজান গ্রুপের (যা স্টার মিডিয়া গ্রুপের মালিকানাধীন) অন্যান্য সম্পদ সহ তুরস্ক সরকার কর্তৃক *স্টার*  দখল করা হয়েছিল। কাগজটি টিএমএসএফ-এ স্থানান্তরিত হয়েছিল, এবং ২০০৬ সালে আলী আজমেন সাফার কাছে বিক্রি করা হয়েছিল।  ২০০৮ সালে এথেম সানাকাক এর একমাত্র মালিক হয়েছিলেন, এর আগে সাফা এবং হাসান দোয়ানের সাথে অংশীদার হয়েছিলেন।  এটি এখন আবার স্টার মিডিয়া গ্রুপের অংশ। 

## তথ্যসূত্র

## বহিঃসংযোগ
* প্রাতিষ্ঠানিক ওয়েবসাইট 
*  টুইটার পেজ

বিষয়শ্রেণী:১৯৯৯-এ প্রতিষ্ঠিত প্রকাশনা
বিষয়শ্রেণী:তুরস্কের সংবাদপত্র
বিষয়শ্রেণী:তুর্কি ভাষার সংবাদপত্র
বিষয়শ্রেণী:তুরস্কের দৈনিক সংবাদপত্র
ফানাতিক (তুরস্ক)

***ফানাতিক*** একটি তুর্কি ক্রীড়া সংবাদপত্র। এটি দৈনিক প্রকাশিত হয় এবং এর অনলাইন সংস্করণ রয়েছে।

## ইতিহাস
*ফানাতিক* ১৯৯৫ সালের ২০ নভেম্বর প্রতিষ্ঠিত হয়েছিল।  এপ্রিল ২০১৮ থেকে এটি ফানাতিক ডমিরোরেন গ্রুপের মালিকানাধীন। এর আগে এটি ডোগান হোল্ডিং এর মালিকানাধীন ছিল। 

১৯৯৫ সাল থেকে, কাগজটি জার্মানি এবং অস্ট্রিয়াতেও বিতরণ করা হয়েছিল, তবে ২০১০ সালে জার্মানিতে এর বিতরণ বাতিল করা হয়েছিল।  জার্মানিতে এর প্রচলন সংস্করণ প্রতি ৮০০০ অনুলিপির নীচে নেমেছিল।  *ফানাতিক* ওয়েব-টিভিও রয়েছে। 

১৯৯৬ সালে ফানাতিকের দৈনিক গড় প্রচলন ২৭০,৫১৭ অনুলিপি ছিল। 

২০০০ সাল থেকে, ফানাতিক ইউরোপীয় স্পোর্টস ম্যাগাজিনের একজন সদস্য। 

## তথ্যসূত্র

## বহিঃসংযোগ
* ফানটিক ওয়েবসাইট

বিষয়শ্রেণী:তুরস্কের সংবাদপত্র
বিষয়শ্রেণী:তুরস্কের দৈনিক সংবাদপত্র
বিষয়শ্রেণী:ক্রীড়া সংবাদপত্র
বিষয়শ্রেণী:তুর্কি ভাষার সংবাদপত্র
নেতাজি সুভাষ ডক

থাম্ব|একটি কন্টেইনার জাহাজ নেতাজি সুভাষ ডকের ৩ নং বার্থে নোঙ্গর করে আছে।
**নেতাজি সুভাষ ডক** হল কলকাতা বন্দরের তিনটি ডকের মধ্যে অন্যতম। ডকটি কলকাতার গার্ডেনরিচ এলাকাতে হুগলী নদীর পূর্ব তীরে অবস্থিত।

## অবকাঠামো
### কন্টেইনার টার্মিনাল
পরিবহনের ক্ষেত্রে বিশ্ব প্রযুক্তিগত অগ্রগতির সাথে তাল মিলিয়ে চলতে, কলকাতা বন্দর ছিল দেশের প্রথম কন্টেইনার হ্যান্ডলিং সু্যোগ-সুবিধা যুক্ত বন্দর। কন্টেইনার হ্যান্ডলিং ব্যবস্থাটি নেতাজি সুভাষ ডকে গঠন করা হয়। কলকাতা বন্দরের কন্টেইনার পরিবহনের প্রধান অংশ নেতাজি সুভাষ ডক দিয়ে ফিডার জাহাজের দ্বারা সম্পূর্ণ হয়। ডকটিতে বর্তমানে মোবাইল হারবার ক্রেনের পাশাপাশি শিপসক্রেন দ্বারা কন্টেইনার পরিবহন করা হয়। কন্টেইনার স্ট্যাকিং ইয়ার্ড এবং ইয়ার্ড থেকে সরানো হয়
রাবার-টায়ার্ড গ্যান্ট্রি ক্রেন, প্রাইম-মুভার্স, কন্টেইনার ইয়ার্ডে স্ট্যাকড/আনস্ট্যাকড স্ট্যাকার ইত্যাদি যন্ত্রের দ্বারা। ১৮ ই ফেব্রুয়ারি, ১৯৯২ সালে নেতাজি সুভাষ ডকের ৭ এনএসডি-তে বন্দর চালিত প্রথম কনটেইনার টার্মিনাল চালু হয়। বর্তমানে ৭, ৮, ৪ এবং ৫ এনএসডি কনটেইনার টার্মিনালে কলকাতা ডক ব্যবস্থার প্রায় ৯০% কন্টেইনার ট্র্যাফিক পরিচালনা করা হয় এবং বাকি ১০% এনএসডি ও কেপিডি-এরর অন্যান্য বার্থের দ্বারা পরিচালনা করা হয়।
### শুষ্ক পণ্যের টার্মিনাল
### ড্রাই ডক
নেতাজি সুভাষ ডকে দুটি ড্রাই ডক রয়েছে।

## তথ্যসূত্র

## বহিঃসংযোগ

বিষয়শ্রেণী:কলকাতা বন্দর
তবলা!

**তবলা!** তামিল মুরাসু কর্তৃক প্রকাশিত সিঙ্গাপুরের একটি সাপ্তাহিক ইংরেজি ভাষার সংবাদপত্র। এটি ২০০৮ সালের ১০ ই অক্টোবর চালু হয়েছিল, তবলা প্রবর্তনের সাথে সাথে ২০১১ সালের অক্টোবরে এর তৃতীয় বার্ষিকী উপলক্ষে! কমিউনিটি চ্যাম্পিয়ন অ্যাওয়ার্ড পায়। তবলা! ৭ জুন, সিঙ্গাপুরে এখানে বিশ্ব প্রিমিয়ার করার জন্য একটি বলিউড গীতিনাট্য তাজ এক্সপ্রেস উপস্থাপন করে। 

কাগজের নামকরণ করা হয়েছে জনপ্রিয় দুই অংশবিশিষ্ট ভারতীয় ঘাতবাদ্য, তবলার নামে।  সংবাদপত্রের ৩০,০০০ টি ফ্রি অনুলিপি (জনসাধারণের ছুটি বাদে) প্রতি শুক্রবার বিতরণ করা হয়। এটি সিঙ্গাপুরের সেভেন-ইলাভেন আউটলেটগুলিতে পাওয়া যায়। এটি সিঙ্গাপুর প্রজাতন্ত্রের প্রবাসী ভারতীয়দের ক্রমবর্ধমান সম্প্রদায়ের কাছে শিক্ষা, সম্পত্তি এবং পরিবহন সম্পর্কিত স্থানীয় সংবাদ সরবরাহ করে ।

## আরো দেখুন
* সিঙ্গাপুরের সংবাদপত্রের তালিকা

## তথ্যসূত্র

## বহিঃসংযোগ
* 

বিষয়শ্রেণী:সিঙ্গাপুরের সংবাদপত্র
বিষয়শ্রেণী:২০০৮-এ প্রতিষ্ঠিত সংবাদপত্র
ইয়েমেন পোস্ট (সংবাদপত্র)

***ইয়েমেন পোস্ট*** হ'ল ২০০৭ সাল থেকে প্রকাশিত ইয়েমেনের একটি সংবাদপত্র। এটি ইয়েমেনের প্রথম ঘণ্টায় হালনাগাত করা অনলাইন নিউজ সেবা যার সাংবাদিকরা সারাদেশে ছড়িয়ে ছিটিয়ে আছে।*ইয়েমেন পোস্টের* মুদ্রিত সংস্করণটি বেশিরভাগ ইয়েমেনে বিতরণ করা হয় এবং সর্বপ্রথম ২ নভেম্বর ২০০৭ এ এর সংবাদপত্রের ফরমেটে চালু হয়েছিল। সংবাদপত্রটি পুরো ইয়েমেন জুড়ে ২০০০ টিরও বেশি সরকারী প্রতিষ্ঠান, দূতাবাস, সংস্থা, ব্যবসা প্রতিষ্ঠানগুলিতে বিতরণ করা হয়। প্রতিবেশী দেশগুলিতে বিতরণের পাশাপাশি, *ইয়েমেন পোস্ট* ইউরোপ এবং আমেরিকার কিছু সম্প্রদায়ের মধ্যেও বিতরণ করা হয়। কাগজটি বর্তমান প্রকাশক এবং প্রধান সম্পাদক হাকিম আলমাসমারী কর্তৃক প্রতিষ্ঠিত হয়েছিল। 

## আরও দেখুন

* ইয়েমেনের সংবাদপত্রের তালিকা

## তথ্যসূত্র

## বহিঃসংযোগ

* 

বিষয়শ্রেণী:ইয়েমেনের সংবাদপত্র
বিষয়শ্রেণী:আরব দেশগুলিতে ইংরেজি ভাষার সংবাদপত্র
দ্য হিমালয়ান টাইমস

***দ্য হিমালয়ান টাইমস*** একটি ইংরেজি ভাষার ব্রডশিট পত্রিকা যা প্রতিদিন নেপালে প্রকাশিত এবং বিতরণ করা হয়। প্রধান সম্পাদক হলেন প্রকাশ রিমাল।  2018 সালে প্রেস কাউন্সিল নেপাল দ্বারা প্রকাশিত বার্ষিক সংবাদপত্রের শ্রেণিবিন্যাসের প্রতিবেদনে, এটি এ+ বিভাগে স্থাপন করা হয়েছে, এটি সর্বোচ্চ সম্ভাব্য র‌্যাঙ্ক। 

সংবাদপত্রটি ২০০১ সালের ২৩ নভেম্বর প্রতিষ্ঠিত হয়েছিল। এটি কাঠমান্ডুর অনামনগরে ভিত্তিক।  এটি আন্তর্জাতিক মিডিয়া নেটওয়ার্ক নেপাল (প্রাইভেট) লিমিটেডের মালিকানাধীন, যার ফলস্বরূপ এটি এশিয়া প্যাসিফিক কমিউনিকেশনস অ্যাসোসিয়েট (এপিসিএ) নেপাল প্রাইভেট লিমিটেডের মালিকানাধীন, যেটি আবার ভারতীয় ও নেপালি বিনিয়োগকারীদের মধ্যে একটি যৌথ উদ্যোগ। কাগজের প্রতিযোগীরা বিদেশি মালিকানাধীন সংবাদপত্রের প্রবেশের বিরুদ্ধে সংগঠিত করার চেষ্টা করেছিলেন, তবে সফল হননি।

প্রতিষ্ঠার সময়, এটি ১২ পাতার ছিল, এর মধ্যে ছয়টি ছিল রঙিন  এবং এর দাম ছিল ২ রুপি। এক বছরের মধ্যেই এটি নেপালের অন্যতম প্রধান ইংরেজি দৈনিক পত্রিকা হয়ে দাঁড়িয়েছিল এবং পাঠকের ক্ষেত্রে এক নম্বর বলে দাবি করে। 

## তথ্যসূত্র

## বহিঃসংযোগ
* প্রাতিষ্ঠানিক ওয়েবসাইট

বিষয়শ্রেণী:নেপালের সংবাদপত্র
বিষয়শ্রেণী:এশিয়ার ইংরেজি ভাষার সংবাদপত্র
বিষয়শ্রেণী:২০০১-এ নেপালে প্রতিষ্ঠিত
নয়া পত্রিকা

***নয়া পত্রিকা জাতীয় দৈনিক,***  ২০০৭ সালে প্রতিষ্ঠিত নেপালে প্রকাশিত একটি দৈনিক পত্রিকা  দৈনিক ২,০,০০,০০০ অনুলিপি সহ নেপালি ভাষার ব্রডশিট পত্রিকা। এটিই প্রথম নেপালি প্রিন্ট মিডিয়ার দৈনিক যার পৃথক প্রদেশ- ভিত্তিক সংস্করণ রয়েছে।    সংবাদপত্রটি কোহালপুর, বুটওয়াল, কাঠমান্ডু এবং বিরাটনগর থেকে মুদ্রিত এবং বিতরণ করা হয়। 

## তথ্যসূত্র

## বহিঃসংযোগ

বিষয়শ্রেণী:নেপালের সংবাদপত্র
বিষয়শ্রেণী:২০০৭-এ নেপালে প্রতিষ্ঠিত
বিজনেস মিরর

***বিজনেস মিরর,***  *[[বানিজ্যিক বিশ্ব|বিজনেস ওয়ার্ল্ড]]*  এর পরে ফিলিপাইনের দ্বিতীয় দৈনন্দিন ব্যবসায়িক সংবাদপত্র। এটি ২০০৫ সালে অ্যান্টোনিও কাবাংগন চুয়া প্রতিষ্ঠা করেছিলেন, যিনি এর প্রকাশক এবং রেডিও নেটওয়ার্ক আলিউ ব্রডকাস্টিং কর্পোরেশনেরও মালিক।

সেপ্টেম্বর ২০১১ সালে বিজনেস মিররের দৈনিক প্রচলন ছিল ৮২,৬০০ অনুলিপি।

## এবিএস-সিবিএন এর সাথে চুক্তি
৩০ এপ্রিল, ২০১৪ সালে, বিজনেস মিরর এবং এবিএস-সিবিএন ইন্টিগ্রেটেড নিউজ এন্ড কারেন্ট এফেয়ার্স এর মধ্যে একটি কন্টেন্ট শেয়ারিং / অংশীদারত্ব চুক্তি স্বাক্ষরিত হয়। এতে উভয় পক্ষই আরো বিশ্বাসযোগ্য ব্যবসা এবং অর্থনীতির খবর সরবরাহ করতে পারবে। বিজনেস মিরর এবং এবিএস-সিবিএন অফিসাররা চুক্তি স্বাক্ষরের অনুষ্ঠানে উপস্থিত ছিলেন। 

## তথ্যসূত্র

## বহিঃসংযোগ
* 

বিষয়শ্রেণী:ফিলিপাইনের সংবাদপত্র
বিষয়শ্রেণী:ব্যবসায়িক সংবাদপত্র
বিষয়শ্রেণী:ফিলিপাইনের জাতীয় সংবাদপত্র
বিষয়শ্রেণী:ফিলিপাইনের দৈনিক সংবাদপত্র
মালয় (সংবাদপত্র)

***মালয়***, যার মূল নাম ***আঙ্গ পহায়গাং মালয়*** (ফিলিপিনোতে "ফ্রি নিউজপেপার")  ফিলিপাইনের একটি ব্রডশিট পত্রিকা, ম্যানিলার ইন্ট্রামুরাসে সদর দফতর এবং পিপলস ইন্ডিপেন্ডেন্ট মিডিয়া ইনক এর মালিকানাধীন। পত্রিকাটি ফিলিপাইনের রাষ্ট্রপতি ফের্দিনান্দ মার্কোসের বিরুদ্ধে লড়াই করা একটি প্রকাশনা হিসাবে পরিচিত ছিল।

## ইতিহাস
পত্রিকার নাম ফিলিপিনো শব্দ থেকে উদ্ভূত হয়েছিল যার অর্থ "মুক্ত"। ১৯৮১ সালে, মালয়কে জোসে বার্গোস জুনিয়র প্রতিষ্ঠা করেছিলেন  তাগালগ ভাষায় রচিত একটি দৈনিক হিসাবে। ১৯৮৩ সালে রাষ্ট্রপতি ফার্ডিনান্দ মার্কোস *মালয়ের* এক ভগিনী প্রকাশনা *[[আমরা ফোরাম|ডব্লিউই ফোরাম]]* বন্ধ করে দিলে শেষ পর্যন্ত মালয় পত্রিকার বিষয়বস্তু ইংরেজিতে প্রকাশিত হয়। এটি ক্ষমতায় থাকার শেষ বছরে মার্কোসের প্রশাসনের বিরুদ্ধে লড়াই চালিয়ে যায়। মার্কোসকে ক্ষমতাচ্যুত করার দিকে পরিচালিত বিভিন্ন ইভেন্টের সময়, *মালয়* প্রতিদিন এক মিলিয়ন কপি প্রকাশিত হত, ফিলিপাইনে সংবাদপত্র প্রকাশের ইতিহাসে এর আগে কখনও এই কৃতিত্ব দেখা যায়নি। 

## তথ্যসূত্র

## বহিঃসংযোগ
* ''মালয়'' অনলাইন

বিষয়শ্রেণী:ফিলিপাইনের দৈনিক সংবাদপত্র
বিষয়শ্রেণী:ফিলিপাইনের ইংরেজি ভাষার সংবাদপত্র
বিষয়শ্রেণী:১৯৮১-এ প্রতিষ্ঠিত প্রকাশনা
বিষয়শ্রেণী:ফিলিপাইনের জাতীয় সংবাদপত্র
বিষয়শ্রেণী:ম্যানিলা ভিত্তিক কোম্পানি
মদিনা অঞ্চল

**মদিনা অঞ্চল** (আরবি: مِنْطَقَة ْلْمَدِيْنَة ْلْمُنَوَّرَة, আল-মদিনা আল-মুনাওয়ারাহ) সৌদি আরবের একটি মিনতাকাহ (অঞ্চল), এটি দেশটির পশ্চিম দিকে লোহিত সাগরের উপকূলে অবস্থিত। এর আয়তন ১৫১,৯৯০ বর্গকিমি (৫৮,৬৮০ বর্গ মাইল) এবং জনসংখ্যা ২১,৩২,৬৭৯ (২০১৭ সালের আদমশুমারি), এটি সাতটি মুহাফাজাতে (গভর্নরেট) বিভক্ত:

আঞ্চলিক রাজধানী মদিনা ইসলামের দ্বিতীয় পবিত্রতম শহর। প্রদেশের অন্যান্য শহরগুলির মধ্যে রয়েছে ইয়ানবু আল বাহার এবং বদর হুনায়ন। এখানে ইউনেস্কোর বিশ্ব ঐতিহ্যবাহী স্থান মাদা’য়েন সালেহ অবস্থিত।

## জনসংখ্যা

## গভর্নর

* মুহাম্মদ বিন আবদুলাজিজ (১৯২৪-১৯৬৫)   
* আবদুল মুহসিন বিন আব্দুলাজিজ (১৯৬৫-১৯৮৫)   
* আবদুল মাজেদ বিন আব্দুলাজিজ (১৯৮৬-১৯৯৯)   
* মুকরিন বিন আব্দুল আজিজ (১৯৯৯-২০০৫)  
* আব্দুল আজিজ বিন মজিদ (২০০৫-২০১৩)  
* ফয়সাল বিন সালমান বিন আবদুলাজিজ আল সৌদ (২০১৩ – বর্তমান) 

## আরও দেখুন

* সারাওয়াত পর্বতমালা 
** হিজাজ পর্বতমালা 
* তিহামাহ

## তথ্যসূত্র

## বহিঃসংযোগ
* আল মদিনা অফিসিয়াল ওয়েবসাইট আমিরাত

বিষয়শ্রেণী:সৌদি আরবের প্রদেশ
বিষয়শ্রেণী:আরবি ভাষার লেখা থাকা নিবন্ধ
নেপাল ম্যাগাজিন

***নেপাল ম্যাগাজিন***  কাঠমান্ডুর কান্তিপুর মিডিয়া গ্রুপ দ্বারা প্রকাশিত একটি সাপ্তাহিক জাতীয় ম্যাগাজিন, এটি *[[কান্তিপুর (প্রতিদিন)|কান্তিপুর]]* এবং *[[কাঠমান্ডু পোস্ট]]*  প্রকাশ করে।  ম্যাগাজিনটি নেপালের জাতীয় সামাজিক-রাজনৈতিক বিষয়গুলিতে, দেশের বর্তমান বিষয় এবং প্রবণতা নিয়ে ব্যঙ্গাত্মক টুকরো সহ জীবনধারা ও শিল্পকর্মের হালকা গল্পের উপর আলোকপাত করে।  ২০১৬ সালে প্রেস কাউন্সিল নেপাল কর্তৃক প্রকাশিত অফিসিয়াল তথ্য অনুসারে, সাপ্তাহিক নিউজ-ম্যাগাজিনের মধ্যে *নেপাল ম্যাগাজিন* দেশের বৃহত্তম প্রচারিত সাপ্তাহিক।  বাসন্ত বাসনেট এর সম্পাদক। 

## ইতিহাস
*নেপাল ম্যাগাজিন*  পাক্ষিক পত্রিকা হিসাবে ২০০০ সালে প্রতিষ্ঠিত হয়েছিল। এটি ফটো স্টোরি, মুভি রিভিউ, সেলিব্রিটি গসিপস এবং সাহিত্যের পাশাপাশি রাজনৈতিক বিষয়গুলিতে মনঃসংযোগ দিত। এর দুটি উল্লেখযোগ্য বার্ষিক প্রকাশনা হ'ল *প্লাস ২ কলেজ র‌্যাঙ্কিং*  এবং *বছরের সেরা ব্যক্তি*। হিমল খবরপত্রিকা মত *নেপালকে* সাধারণত নেতৃস্থানীয় এবং প্রভাবশালী নেপালি ম্যাগাজিন হিসাবে বিবেচনা করা হয়। 

## সম্পাদকবৃন্দ
ম্যাগাজিনটি এ পর্যন্ত সাতজন সম্পাদকের অধীনে রয়েছে, বিজয় কুমার পান্ডে, তীর্থ কৈরালা, কিশোর নেপাল, প্রশান্ত আরিয়াল, সুধীর শর্মা, নারায়ণ ওয়াগলে এবং বর্তমানে বাসন্ত বাসনেট। 

## উল্লেখযোগ্য কর্মী এবং কলামলেখক

* অভি সুবেদী 
* রবীন্দ্র মিশ্র 
* খগেন্দ্র সংগ্রাউলা 
* লীলা মণি পদ্দিয়াল 
* দীপক অধিকারী 
* মাধব বাসনেট 
* রাম বাহাদুর রাওয়াল

## তথ্যসূত্র

## বহিঃসংযোগ

*  
* কান্তিপুর পাবলিকেশনস 

বিষয়শ্রেণী:নেপালের সংবাদপত্র
বিষয়শ্রেণী:সাপ্তাহিক ম্যাগাজিন
বিষয়শ্রেণী:২০০০-এ নেপালে প্রতিষ্ঠিত
জন আস্থা জাতীয় সাপ্তাহিকী

***জন আস্থা জাতীয় সাপ্তাহিক***  নেপালে প্রকাশিত একটি সাপ্তাহিক ট্যাবলয়েড।  সারা দেশে সাপ্তাহিকীর মধ্যে *জন আস্থার* সবচেয়ে বেশি প্রচলন রয়েছে এবং এটি নেপালের প্রিন্ট মিডিয়ার ৮০ শতাংশ  ধারণ করে, এটি নেপালি সরকারের অডিট ব্যুরো অফ সার্কুলেশন (এবিসি) দ্বারা অনুমোদিত পত্রিকা। এর সম্পাদক কিশোর শ্রেষ্ঠ এছাড়াও প্রেস কাউন্সিল নেপালের বর্তমান চেয়ারম্যান হিসাবে সম্পাদকদের প্রতিনিধিত্ব করেছেন, যা প্রেস কাউন্সিলের ওয়ার্ল্ড অ্যাসোসিয়েশনের (ডাব্লুএপিসি) সক্রিয় সদস্য। স্বৈরতান্ত্রিক পঞ্চায়েত শাসনামলে তাঁকে দু'বার জেল দেওয়া হয়েছিল। শ্রেষ্ঠ মিডিয়া সেক্টরে ৩২ বছর ধরে কাজ করেছেন, যেখানে তিনি *জন আস্থায়*  রয়েছেন ২২ বছরেরও বেশি।

## তথ্যসূত্র

## বহিঃসংযোগ
প্রাতিষ্ঠানিক ওয়েবসাইট

বিষয়শ্রেণী:নেপালের সংবাদপত্র
নেপালি টাইমস

***নেপালি টাইমস***, একটি ইংরেজি সাপ্তাহিক সংবাদপত্র, যা নেপালি রাজনীতি, ব্যবসা, সংস্কৃতি, ভ্রমণ এবং সমাজের খবর এবং মন্তব্য সরবরাহ করে এর ১৬টি পাতায়। সাপ্তাহিকীটি কাঠমান্ডুতে প্রবাসী, কূটনৈতিক ও ব্যবসায়ী সম্প্রদায়দের জন্য এবং ইন্টারনেটে নেপালি প্রবাসীদের জন্য। এটি হিমলমিডিয়া (পিএল) দ্বারা প্রকাশিত হয়, যা *[[হিমল খবরপত্রিকা]]*  প্রকাশ করে। *নেপালি টাইমস* প্রতি শুক্রবার সকালে মুদ্রিত পত্রিকা এবং তার ওয়েবসাইটে বর্ধিত মাল্টিমিডিয়া সামগ্রী সহ উপস্থিত হয়।

## আরো দেখুন
* *[[হিমল খবরপত্রিকা]]*

## তথ্যসূত্র

## বহিঃসংযোগ
* ''নেপালি টাইমসের'' হোমপেজ 
* ডিজিটাল হিমালয়ের পিডিএফ সংরক্ষণাগার

বিষয়শ্রেণী:নেপালের সংবাদপত্র
বিষয়শ্রেণী:এশিয়ার ইংরেজি ভাষার সংবাদপত্র
বিষয়শ্রেণী:২০০০-এ নেপালে প্রতিষ্ঠিত
অল্টারনেটিভ রক

alt=Male singer in white shirtsleeves and trousers, with a band behind him on a small stage.|থাম্ব|প্রথম জনপ্রিয় অল্টারনেটিভ রক ব্যান্ডগুলির মধ্যে একটি, আর.ই.এম.

**অল্টারনেটিভ রক** বা **বিকল্প রক** হল একধরনের রক সংগীত যা ১৯৭০ এর দশকে স্বাধীন সঙ্গীত ধারা আন্ডারগ্রাউন্ড সঙ্গীত&nbsp;থেকে উত্থিত হয়েছিল, এবং ১৯৯০ এর দশকে ব্যাপক জনপ্রিয় হয়েছিল। প্রাথমিকভাবে সীমিত সংখক অল্টারনেটিভ ধারার রক ব্যান্ড মূলধারার দৃষ্টিতে আসে, এবং *আর.ই.এম.* ও *জেনস এডিকশন* এর মতো কয়েকটি ব্যান্ড বড় লেবেলে স্বাক্ষরিত হয়েছিল। তবে অধিকাংশ বিকল্প রক ব্যান্ড গুলি স্বাধীন লেবেলে স্বাক্ষরিত ছিল, এবং মূলধারার রেডিও, টেলিভিশন বা সংবাদপত্রগুলির থেকে তুলনামূলকভাবে খুব কম মনোযোগ পেয়েছিল। মূলত ১৯৯০ এর দশকে অল্টারনেটিভ রক মূলধারার সংগীতে প্রবেশ করে এবং সে সময় অনেকগুলি অল্টারনেটিভ ব্যান্ড সফল হয়েছিল।

## আরও দেখুন

* স্পেস রক
* সুগেজ
* আন্ডারগ্রাউন্ড সঙ্গীত
* পোস্ট রক

## তথ্যসূত্র

বিষয়শ্রেণী:সঙ্গীতের ধারা
বিষয়শ্রেণী:রক সঙ্গীতের প্রকারভেদ
বিষয়শ্রেণী:রক সঙ্গীত ধারা
বিষয়শ্রেণী:রক সঙ্গীত
বিষয়শ্রেণী:জনপ্রিয় সঙ্গীত
বিষয়শ্রেণী:সঙ্গীতের ব্রিটিশ শৈলী
বিষয়শ্রেণী:১৯৯০-এর দশকের ফ্যাড ও প্রবণতা
হিমল খবরপত্রিকা

***হিমল***  () হিমলমিডিয়া প্রাইভেট লিমিটেড দ্বারা প্রকাশিত নেপালি ভাষার সাপ্তাহিক সংবাদ ম্যাগাজিন। এটি গ্রামীণ এবং নগর উভয় স্থানেই বিশ্বাসযোগ্যতা বজায় রেখেছে এবং একটি নিরপেক্ষ সম্পাদকীয় নীতি বজায় রেখেছে। এই পত্রিকাটি অত্যন্ত উত্তেজক সংবাদ শিরোনাম দেয়, বেশিরভাগ সময় সংবাদটি দুর্দান্ত বিতর্ক বহন করে। যদিও এর পাঠক দেশব্যাপি বিস্তৃত, বিশ্বের অন্যান্য প্রান্তের নেপালিরাও এটি পড়ে।

## হিমল খবরপত্রিকা দল
* প্রকাশক: কনক মণি দীক্ষিত 
* সম্পাদক: কিরণ নেপাল

## বহিঃসংযোগ
* ''হিমল খবরপত্রিকা'' হোমপেজ 
* হিমল সাউথ এশিয়ান হোমপেজ 
* হিমলমিডিয়া হোমপেজ

বিষয়শ্রেণী:সাপ্তাহিক ম্যাগাজিন
বিষয়শ্রেণী:নেপালের সংবাদপত্র
বিষয়শ্রেণী:১৯৯৮-এ প্রতিষ্ঠিত ম্যাগাজিন
বিষয়শ্রেণী:নেপালের ম্যাগাজিন
বিষয়শ্রেণী:১৯৯৮-এ নেপালে প্রতিষ্ঠিত
আভাস

**আভাস** ২০১৭ সালে গঠিত ঢাকা ভিত্তিক বাংলা রক ব্যান্ড। তানজির তুহিন (কণ্ঠ), রাজু শেখ (বেস), সুমন মনজুরুল (লিড), রিঙ্কু ইমাম (ড্রাম) শাওন কাইয়্যুম (কিবোর্ড)- এই পাঁচজনের সমন্বয়ে গঠিত হয়। ২০২০ সালের হিসেবে ব্যান্ডটির তিনটি একক প্রকাশিত হয়েছে।

## ইতিহাস
### গঠন
২০১৭ সালে শিরোনামহীনের সাবেক ভোকাল তানজির তুহিন ব্যান্ডটির সঙ্গে অন্তর্দ্বন্দ্বে জড়িয়ে পড়েন, সে বছর ৭ অক্টোবর তিনি ব্যান্ড ত্যাগ করেন। একই বছর ১৬ ডিসেম্বর তুহিন (কণ্ঠ), রাজু শেখ (বেস), সুমন মনজুরুল (লিড), রিঙ্কু ইমাম (ড্রাম) শাওন কাইয়্যুম (কিবোর্ড) পাঁচজন মিলে আভাস ব্যান্ড গঠন করেন। ২০১৮ সালের ১ ফেব্রুয়ারি জাহাঙ্গীরনগর বিশ্ববিদ্যালয়ের মুক্তমঞ্চে দলটি তাদের প্রথম সরাসরি পরিবেশনায় অংশ নেয়।

২০১৮ সালে আগস্টে দলটির অভিষেক একক "মানুষ-১" প্রকাশিত হয়। পরবর্তীতে ২০১৯ সালের ২৭ জানুয়ারি "আভাস" শিরোনামে দলটি তাদের স্বনামের ট্র্যাক প্রকাশ করে। ২০২০ সালের ২৭ ফেব্রুয়ারি "বাস্তব" শিরোনামে দলটির সর্বশেষ একক প্রকাশিত হয়। গানটির সঙ্গীত ভিডিও পরিচালনা করেছেন আরিফুর রহমান।

### ২০১৭: আইনি যুদ্ধ
শিরোনামহীন ত্যাগের পর তুহীন শিরোনামহীনের গানগুলি আভাস ব্যান্ডের হয়ে বিভিন্ন অনুষ্ঠানে পরিবেশন করতে থাকেন। বাংলাদেশ কপিরাইট অফিসের ২০১৯ সালের এক ভাষ্য অনুযায়ী গীতিকার এবং সুরকার সূত্রে গানগুলির আইনগত সত্ত্বাধিকারী হলেন শিরোনামহীনের প্রতিষ্ঠাতা সদস্য জিয়াউর রহমান। ফলে গানগুলি পরিবেশনে আইনত বাধ্যবাধকতা দেখা দেয়। কপিরাইট অফিসের রায় অগ্রাহ্য করে সে বছরের আগস্টে তুহিন পরিবেশনা অব্যহত রাখলে শিরোনামহীন দলটি আদালতে অভিযোগ করে। আদালত শিরোনামহীনের গান পরিবেশনে আইনগত নিষেধাজ্ঞা জারি করে। এই রায়ের বিরুদ্ধে আভাস ব্যান্ড আপিল জানালে, ২০১৯ সালের ২১ অক্টোবর শিরোনামহীন ব্যান্ডের ৪৯টি গানের বিষয়ে আদালতের দেয়া নিষেধাজ্ঞার আদেশ ছয় মাসের জন্য স্থগিত করে উচ্চ আদালত। পরবর্তীতে ২০২০ সালের ২০ জানুয়ারি উক্ত আইনের প্রেক্ষিতে শিরোনামহীন ব্যান্ড দল পুনারায় উচ্চ আদালতে আপিল জানালে, নিজেদের পক্ষে মামলা জিতে।

## সদস্য
* তানজির তুহিন (২০১৭-বর্তমান) – কণ্ঠ
* রাজু শেখ (২০১৭-বর্তমান) – বেস
* সুমন মনজুরুল (২০১৭-বর্তমান) – লিড
* রিঙ্কু ইমাম (২০১৭-বর্তমান) – ড্রাম
* শাওন কাইয়্যুম (২০১৭-বর্তমান) – কিবোর্ড

## টিকা

## তথ্যসূত্র

### উৎস
* 

## বহিঃসংযোগ
* 
* 
* 

বিষয়শ্রেণী:২০১৭-এ প্রতিষ্ঠিত সঙ্গীত দল
বিষয়শ্রেণী:২০১৭-এ বাংলাদেশে প্রতিষ্ঠিত
বিষয়শ্রেণী:ঢাকার সঙ্গীত দল
বিষয়শ্রেণী:বাংলা প্রোগ্রেসিভ রক দল
বিষয়শ্রেণী:বাংলাদেশী সঙ্গীত দল
বিষয়শ্রেণী:বাংলা ব্যান্ড
অরেঞ্জ (২০১০-এর চলচ্চিত্র)

***অরেঞ্জ*** হল একটি ২০১০ সালের তেলুগু ভাষার চলচ্চিত্র। এটি পরিচালনা করেছেন ভাস্কর। চলচ্চিত্রটি তে মুল ভুমিকাতে অভিনয় করেছেন রাম চরণ, জেনেলিয়া ডি'সুজা। এছাড়াও চলচ্চিত্রটিতে সংগীত পরিচালনা করেছেন হ্যারিস জয়রাজ। 

## অভিনয়
* রাম চরণ - রাম 
* জেনেলিয়া ডি'সুজা - জানু
* রুবা চরিত্রে শাজান পদ্মসী
* জানুর পিতার ভূমিকায় প্রভু 
* অভিষেক ভার্মার চরিত্রে প্রকাশ রাজ
* পপির চরিত্রে ব্রহ্মানন্দম
* অজয় চরিত্রে শ্রীনিবাস অবসারলা
* রামের বোনের চরিত্রে মঞ্জুলা
* রামের শ্যালক হিসেবে সঞ্জয় স্বরূপ
* জানুর মা চরিত্রে পবিত্র লোকেশ
* বেন্নেলা কিশোর রামের বন্ধুর চরিত্রে
* রামের বন্ধু হিসেবে প্রণীত
* জানুর বন্ধু সনি চরিত্রে সঞ্চিতা
* জানুর বন্ধুর চরিত্রে কল্পিকা গণেশ
* জানুর মামার চরিত্রে সমীর
* মহেশের চরিত্রে ফণীকান্ত রামপল্লী
* সন্তোষ চরিত্রে সিদ্ধার্থ 
* রাজেশের চরিত্রে ইন্দ্রনীল ভার্মা
* রামের প্রাক্তন বান্ধবী মধু চরিত্রে নায়রা বন্দ্যোপাধ্যায় (অতিথি উপস্থিতি)
* গায়ত্রী রাও মায়ার চরিত্রে, রামের বন্ধুর বান্ধবী (অতিথি উপস্থিতি)
* মীনাক্ষী চরিত্রে পূজা , রামের বাল্যশিক্ষিকা (অতিথি উপস্থিতি)
* রামের প্রতিবেশী হিসেবে নাগেন্দ্র বাবু (অপ্রত্যয়িত)

## পুরস্কার এবং মনোনয়ন

## বক্স অফিস
সফল সাউন্ডট্র্যাক সত্ত্বেও ছবিটি বক্স অফিসে ব্যর্থ হয়েছিল,  এবং নগেন্দ্র বাবুকে আর্থিক সাহায্যের জন্য তার ভাই চিরঞ্জীবী এবং পবন কল্যাণের কাছে যেতে হয়েছিল। নগেন্দ্র বাবু এবং ভাস্কর একটি বিষণ্নতার মধ্যে চলে যান এবং তারা উভয়েই যথাক্রমে প্রযোজনা ও পরিচালনা থেকে বিরতি নেন।

## তথ্যসূত্র

## বহিঃসংযোগ
* 

বিষয়শ্রেণী:তেলুগু ভাষার চলচ্চিত্র
বিষয়শ্রেণী:২০১০-এর চলচ্চিত্র
বিষয়শ্রেণী:২০১০-এর দশকের তেলুগু ভাষার চলচ্চিত্র
বিষয়শ্রেণী:অস্ট্রেলিয়ায় ধারণকৃত চলচ্চিত্র
বিষয়শ্রেণী:মালয়েশিয়ায় ধারণকৃত চলচ্চিত্র
বিষয়শ্রেণী:মুম্বইয়ে ধারণকৃত চলচ্চিত্র
বিষয়শ্রেণী:ভারতীয় প্রণয়ধর্মী হাস্যরসাত্মক চলচ্চিত্র
বিষয়শ্রেণী:মুম্বইয়ের পটভূমিতে চলচ্চিত্র
বিষয়শ্রেণী:সিডনির পটভূমিতে চলচ্চিত্র
মণিপুর বিধানসভা

**মণিপুর বিধানসভা** হলো মণিপুরের এককক্ষবিশিষ্ট রাজ্য আইনসভা।

## বর্তমান সভা
২৫ জুন ২০২০ অনুযায়ী।

## তথ্যসূত্র

বিষয়শ্রেণী:ভারতের রাজ্য বিধানসভা
বিষয়শ্রেণী:এককক্ষীয় আইনসভা
বিষয়শ্রেণী:মণিপুর বিধানসভা
বিষয়শ্রেণী:এক কক্ষবিশিষ্ট আইনসভা
এরা ইস্ত্রেফি

**এরা ইস্ত্রেফি** (; ; জন্ম ৪ জুলাই ১৯৯৪) কসোভোর একজন গায়িকা এবং সঙ্গীতরচয়িতা। তার জন্ম প্রিস্টিনায় এবং তিনি সেখানেই বড় হয়েছেন। তার একক গান "বনবন"-এর মাধ্যমে তিনি আন্তর্জাতিকভাবে পরিচিতি অর্জন করেছেন। গানটিকে রিহানা এবং সিয়ার সঙ্গীতকর্মের সাথে তুলনা করা হয়ে থাকে। গানটির সফলতার সময় তিনি সনি মিউজক এবং এর এক মাস পর আল্ট্রা মিউজিকের সাথে চুক্তি স্বাক্ষর করেন।

ইস্ত্রেফির অন্যান্য গানগুলোর পাশাপাশি "সুমে পিস", "রেডরাম", " নুক ই ডি" এবং "লিভ ইট আপ" আলবেনীয়র পাশাপাশি ইংরেজিতেও গাওয়া। তিনি ২০১৮ সালে মস্কোয় ফুটবল বিশ্বকাপের সমাপনী অনুষ্ঠানে নিকি জ্যাম এবং উইল স্মিথের সাথে "লিভ ইট আপ" গানটি পরিবেশনা করেছেন।

## বিতর্ক

### মিউজিক ভিডিও বিতর্ক

তার তৃতীয় একক "ই দিহান" মুক্তি পাওয়ার পর সার্বীয় অর্থোডক্স গীর্জা ইস্ত্রেফির সমালোচনা করেছিল। ভিডিওটিতে তাকে অর্ধনগ্ন অবস্থায় প্রিস্টিনার ক্রাইস্ট দ্য সেভিয়র গীর্জার আশেপাশে নাচতে দেখা যায়। সার্বিয়ান অর্থোডক্স গীর্জা তার এধরনের কর্মকাণ্ডকে "শয়তানের কাজ" ও "ধর্ম অবমাননাকর" বলে উল্লেখ করেছে৷  অ্যাস্ট্রিট ইসমাইলি এই বিতর্কের প্রতিক্রিয়ায় জানান যে ভিডিওটিতে সার্বিয়ানদের খাটো করার কোন উদ্দেশ্য ছিলনা এবং গীর্জার প্রবেশমুখে দৃশ্যধারণের জন্য তার কাছে অনুমতি ছিল।

### বর্ণবাদ বিতর্ক

তার সবচেয়ে সফল গান বনবন নেসের কর্তৃক মুক্তি পায়। গানটির কথায় বর্ণবিদ্বেষী *নিগা* শব্দটি ছিল। এর জনপ্রিয়তা বৃদ্ধির সাথেসাথে ইংরেজিভাষী শ্রোতারা গানে শব্দটির ব্যবহার লক্ষ্য করেন। ইস্ত্রেফি একজন শ্বেতাঙ্গ দক্ষীণ ইউরোপীয় হওয়ায় বিষয়টি ক্ষোভের জন্ম দেয়। পরে আল্ট্রা মিউজিকের ইউটিউব চ্যানেলে শব্দটি বাদ দিয়ে গানটি পুনরায় আপলোড করা হয়।

ইস্ত্রেফি পরবর্তীতে সামাজিক যোগাযোগ মাধ্যমে গানে এই শব্দের ব্যবহারের জন্য ক্ষমা চান: My apologies for the ignorance in using the N word. In Kosova there r no black people so we call each other that way in terms of “bro”. Thats why we should always think B.I.G#noracism #weareone 🌏
Love
Era 💌

## তথ্যসূত্র

বিষয়শ্রেণী:আরসিএ রেকর্ডসের শিল্পী
বিষয়শ্রেণী:১৯৯৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর গায়িকা
বিষয়শ্রেণী:২১শ শতাব্দীর আলবেনীয় সঙ্গীতশিল্পী
বিষয়শ্রেণী:সনি মিউজিকের শিল্পী
রাজধানি (সংবাদপত্র)

**রাজধানী,** কাঠমান্ডু থেকে প্রকাশিত নেপালি ভাষার একটি দৈনিক পত্রিকা। 

## আরো দেখুন
* নেপালের সংবাদপত্রের তালিকা 
* নেপালের গণমাধ্যম

## তথ্যসূত্র

## বহিঃসংযোগ
* রাজধানি পত্রিকার ওয়েবসাইট

বিষয়শ্রেণী:নেপালের সংবাদপত্র
বিষয়শ্রেণী:নেপালি ভাষার সংবাদপত্র